钦定古今图书集成/方舆汇编/职方典/第1484卷 > 《条陈屯粮议》俞汝钦
## 钦定古今图书集成/方舆汇编/职方典/第1484卷 > 《条陈屯粮议》俞汝钦

“先年《本卫成规》，凡百户所军役，以三分差操，七分屯
粮，其七分每军一名领田，一分纳秋粮米九石二斗。”
夏税出于陆地，田有定亩，军有定数，故田俱垦而粮
易完。自成化、弘治以来，或为官旗隐占，不行纳粮，或
捏报民粮改作民田，卖与别姓。粮数虽如旧，而亩数
则大殊于前矣。各军亦屡曾具告，或年数太远，无从
“稽查。或查出欲断田还伍，则所报民粮又无归著。或
虽无二者之患，而水冲沙壅，堰废沟坏，碍众费多，无
人复修，故每田一分，该租谷二十石，今只得二三石
或五六石者有之。至于陆地，则侵占变卖，为日已久，
到今大半全无，而麦粮亏赔尤甚。此田数之不能复
旧，而水利之不能如前，其弊一也。”又在昔分拨之“多
寡、高下，岂能尽均，而到今之润燥肥瘠，安能无别？故
租足偿而粮无累者亦岂尽无？然不过十分之二、三
耳。其实，租不及三之一，而赔每倍之者甚多”，其弊二
也。先年田各有军领种，近则逃亡者渐多，田虽存而无军领者过半矣。夫田无人领，则佃户无主，非甚获
利，即易抛荒。彼见存“者上纳，本名犹且不足，己田未
辟，何暇为人！乃令凡管屯者并抛荒逃亡之田派使
赔纳，每军赔至十馀石或二十石者有之，情岂能堪
也！于此不为减处，恐迯者不复思归，而在者亦欲就
逃矣。此军数之不能如旧，而见当者为累滋深。其弊
三也。每年各军管屯，则由所以至卫，皆有年例。管屯
指挥”并千户出诣在外各仓，复有下程，各军费用先
已数两，虽在上有禁并间有不受者，然已成故事，不
能永革也。是以纳粮之银，半为无名之费，此粮之所
以不易完，其弊四也。粮不尽完，则管粮屯官不免住
俸，官谓“尔粮不完而住我之俸”，各军恐其移怒，咸以
完俸为缓，而以补俸为先，是以粮银而暗“为补俸之
用。”此粮之所以常不完，其弊五也。近年催督严明，拖
欠者视昔虽少，然其中殷实者无几，或卖产业，或鬻
子女，无卖无鬻，即以逃为上矣。故一伍仅存三五丁
或七八丁者，亦间有之，非以累益重而益不堪，故相
率而迯以至此。欤钦生长此方，深洞其弊，旧欠未偿，
新征复继，锁拷监禁，殆无虚时，诚有不忍坐视者。查
得安宁、易门等所，除膏腴照旧承纳之外，凡冲壅崩
塞、干薄抛荒并逃亡之粮，令纳折色，减作三钱并二
钱者俱有之，定为“年例。”“灾伤”处之甚详，行之已久，碑
石见存。近岁本卫徐潮、周辅二百户伍亦比前例具
告，已蒙减征。则各伍凡系亏赔之粮，事体相同，何为
独异，而忍“其有偏累也哉？迄自一伍查之，以及各伍，
其有丁多之族，人众易凑，虽赔不累者，不必再处外，
其丁少之户，赔累不堪者，俱照前例一体减之，不惟
调停，尤足苏困。”此一法也。又屡相订议，莫若参酌有
司征收事例，各军革去管屯名色，各伍立一人，如县
之里长并帮催者，一人管屯官出帖，二人散帖，“俾各
军执帖，依期亲纳。其有过期不完者，并二人责治之，
则各军至有休息之期，永无管屯之累，而在官亦杜
年例之扰，私费既省，公事易完矣。除在城仓粮原系
指挥等官同收外，其在外各仓，止许本所百户同有
司官一员诣彼地亲收，不许指挥千户复出侵扰。”盖
相继往催，徒应故事。各军便有下程供奉之费，且有
司之粮，收只一官，各伍分征，其数即少，固不在多员
也。除百户照旧，其馀免令再往为便。至于管屯官之
俸，非果拖欠太多，姑免其住，则在军既止下程之需，
又省补俸之用，为费渐少，斯供赋渐易矣。又先年移
本卫中、左二所于腾冲，其遗留未去，仍住成家者大
约近百丁，其马“步伍中馀丁颇多编差，每剩者俱以
太逸，各令清出，不许隐漏。总计各所亏赔之数若干，
令前项人丁每名认纳一石之数，免出杂差，尤为两
便。盖在此纳数石，则在彼即轻数石矣，况又不止于
数石乎？如此，庶轻重均适，劳逸不远，杂费既裁，完纳
尤易，此又一法也。”如蒙准呈，伏乞批行屯田道，委公
正能干官员，专主其事，遍历其地。其亏赔秋粮夏税，
同各伍百户踏勘细查，从实回报。查照“安宁、徐、周二
户事例，一体从减征收。其馀弊法，从长议处，务求折
衷，以次厘正。迨处分既定之后，仍勒一碑，亦为永久
之规。不许后官肆意变乱，庶军困可苏，粮亦易完。存
者不复思迯，而逃者又复思业矣。”惠溥于一方，泽垂
于永世，厥功岂小补哉！